b'\n_START_ARTICLE_\nIspanijos pilietinis karas\n_START_SECTION_\nPrie\xc5\xbeastys\n_START_PARAGRAPH_\nPilietinio karo prie\xc5\xbeastys susijusios su ypa\xc4\x8d a\xc5\xa1triais socialiniais, politiniais bei kult\xc5\xabriniais pasikeitimais Ispanijos visuomen\xc4\x97je. Nuo XIX a. vidurio \xc5\xa1alyje kilo daugyb\xc4\x97 smurtini\xc5\xb3 konflikt\xc5\xb3, kurie liko nei\xc5\xa1spr\xc4\x99sti. Jie kaup\xc4\x97si ir paa\xc5\xa1tr\xc4\x97jo, kai po pralaim\xc4\x97jimo Ispanijos-JAV kare senosios institucijos prarado savo pagrind\xc4\x85 ir buvo sunaikintos.\n_START_SECTION_\nKit\xc5\xb3 valstybi\xc5\xb3 vaidmuo\n_START_PARAGRAPH_\n\xc5\xa0ito \xe2\x80\x9epilietinio\xe2\x80\x9c karo metu daugiau ar ma\xc5\xbeiau tiesiogiai susid\xc5\xabr\xc4\x97 b\xc5\xabsimosios Antrojo pasaulinio karo dalyv\xc4\x97s: Hitlerio Vokietija ir Musolinio Italija i\xc5\xa1 vienos pus\xc4\x97s, Stalino Taryb\xc5\xb3 S\xc4\x85junga i\xc5\xa1 kitos pus\xc4\x97s. Pranc\xc5\xabzija ir Did\xc5\xbeioji Britanija tiesiogiai kare nedalyvavo, bet leido Tarptautin\xc4\x97ms brigadoms kovoti respublikon\xc5\xb3 pus\xc4\x97je. Kai kuri\xc5\xb3 istorik\xc5\xb3 nuomone tai, kad Ispanijos Respublika pralaim\xc4\x97jo 1936\xe2\x80\x931939 pilietin\xc4\xaf kar\xc4\x85, did\xc5\xbei\xc4\x85ja dalimi buvo nulemta to, kad JAV, Did\xc5\xbeioji Britanija ir Pranc\xc5\xabzija kare i\xc5\xa1liko neutraliomis, tuo tarpu kai Vokietija ir Italija fa\xc5\xa1ist\xc5\xb3 sukilimui teik\xc4\x97 didelio masto pagalb\xc4\x85._NEWLINE_Pranc\xc5\xabzijos neutralumas daugiausia buvo s\xc4\x85lygotas Pranc\xc5\xabzijos politin\xc4\x97s sistemos nestabilumo to karo metu. Karo prad\xc5\xbeioje Pranc\xc5\xabzijai vadovavo premjeras Leon Blum, Pranc\xc5\xabzijos Liaudies Fronto, kairi\xc5\xb3j\xc5\xb3 partij\xc5\xb3 koalicijos, vald\xc5\xbeiusios Pranc\xc5\xabzij\xc4\x85, lyderis.\n_START_SECTION_\nChronologija\n_START_PARAGRAPH_\nMai\xc5\xa1t\xc4\x85 prad\xc4\x97jo F. Franko kariniai daliniai Meliloje ir Ispanijos Maroke bei Kanar\xc5\xb3 salose. Mai\xc5\xa1tininkai patrauk\xc4\x97 \xc4\xaf savo pus\xc4\x99 didesn\xc4\x99 dal\xc4\xaf sausumos paj\xc4\x97g\xc5\xb3 ir 1936\xc2\xa0m. liepos 18 d. jie u\xc5\xbepuol\xc4\x97 keliolika Ispanijos miest\xc5\xb3. Karinis j\xc5\xabr\xc5\xb3 laivynas ir karo aviacija liko i\xc5\xa1tikimi respublikonams ir tai sutrukd\xc4\x97 marokie\xc4\x8diams ir svetim\xc5\xa1ali\xc5\xb3 legionams patekti \xc4\xaf Ispanij\xc4\x85.'